Windows 11
<s>Windows 11 je predstojeće veće izdanje operativnih sistema Windows NT koje je razvio Microsoft.</s><s>Prethodnik ovog sistema jest Windows 10, koji je objavljen 2015. godine.</s>

<s>Razvoj 
Nakon izlaska operativnog sistema Windows 10, Microsoft je izjavio da će on biti „poslednja verzija operativnog sistema Windows”.</s><s>Međutim, nagađanja o novoj verziji ili redizajniranju Windows-a pojavila su se pošto je Microsoft objavio spisak poslova koji se odnosi na „opsežno podmlađivanje” Windows-a.</s><s>Navodno kodno ime „Sun Valley” jest redizajn koji je napravljen za modernizaciju korisničkog interfejsa sistema.</s><s>Navodna beta verzija Windows-a 11, koja pokazuje interfejs sličan otkazanoj verziji Windows 10X, procurila je na mrežu 15. juna 2021. godine s redizajniranim iskustvom i brendiranjem Windows-a 11.</s>

<s>Na konferenciji za programere Microsoft Build 2021, izvršni direktor Satja Nadela otkrio je sledeću generaciju Windows-a tokom svog uvodnog izlaganja.</s><s>Prema Nadeli, on se koristio sistemom nekoliko meseci.</s><s>Takođe je otkrio da će vrlo brzo doći do zvaničnog saopštenja.</s><s>Samo nedelju dana nakon Nadeline uvodne reči, Microsoft je počeo slati pozive za namenski Windows-ov događaj koji se održao 24. juna 2021. godine.</s><s>Događaj je počeo u 11 sati prema istočnoj vremenskoj zoni, što je neobično vreme za događaje koje je predvodio Microsoft.</s><s>Microsoft je takođe objavio jedanaestominutni video-zapis o zvuku pri pokretanju operativnog sistema Windows na YouTube 10. juna te godine, zbog čega su mnogi ljudi nagađali da su taj Microsoft-ov događaj i video-snimak o zvuku pri pokretanju sistema aluzije na novi operativni sistem.</s>

<s>Karakteristike</s>

<s>Korisnički interfejs i dizajn 
Windows 11 ima ažurirani korisnički interfejs; u celom sistemu preovlađuju prozirnost, senke i zaobljeni uglovi.</s><s>Upotrebljava se redizajnirani start meni koji uklanja pločice na desnoj strani.</s><s>Traka zadataka je takođe podrazumevano pojednostavljena i centrirana.</s><s>Task View, funkcija predstavljena u sistemu Windows 10, ima osveženi dizajn.</s><s>Ostale promene sistema su: nove sistemske ikone, novi zvukovi i vidžeti.</s>

<s>Reference</s>

<s>Microsoft Windows</s>

